|  |  |  |  |  |
| --- | --- | --- | --- | --- |
| **ÜGYMENET LEÍRÁS**  **PÉNZÜGYI ÉS ADÓ IRODA**  **Adócsoport** | | | | |
| Ügytípus | | Rövid leírás | Ügyintéző/  elérhetőség | Ügyintézés helye, időpontja | Jogszabályi háttér | |
| Gépjárműadó | | Adóalany: -a Gjt.-ben foglalt kivétellel- az a személy, aki/amely a Kknyt.alapján vezetett járműnyilvántartásban (hatósági nyilvántartás) az év első napján üzemben tartóként, ennek hiányában tulajdonosként (továbbiakban együtt: tulajdonos) szerepel. Amennyiben a hatósági nyilvántartás szerint egy gépjárműnek több tulajdonosa, több üzemben tartója van, közülük az adó alanya az, akinek/amelynek a nevére a forgalmi engedély kiállították. (Gjt. 2. § (1) bekezdés)  Az adót az üzembentartó köteles megfizetni. (Gjt. 10. §)  Adóalap: személyszállító gépjármű – ide nem értve az autóbuszt – hatósági nyilvántartásban feltüntetett teljesítménye, kilowattban kifejezve. Ha a hatósági nyilvántartásban a személyszállító gépjármű teljesítménye csak lóerőben van feltüntetve, akkor a lóerőben kifejezett teljesítményt 1,36-tal kell osztani, s az eredményt a kerekítés általános szabályai szerint egész számra kell kerekíteni,  autóbusz, lakókocsi, lakópótkocsi hatósági nyilvántartásban feltüntetett saját tömege,  tehergépjármű hatósági nyilvántartásban feltüntetett saját tömege, növelve a terhelhetősége (raksúlya) 50 %-ával,  nyergesvontató a nyergesvontató saját tömegének kétszerese, növelve a nyergesvontatóval vontatható átmenőfékes vontatmány (félpótkocsi) megengedett legnagyobb össztömege és a nyergesvontató saját tömege pozitív különbözetének felével. (Gjt. 6. §)  Adó mértéke:  Személyszállító jármű esetében:  - gyártási évében és az azt követő 3 naptári évben 345 Ft/kilowatt,  - gyártási évet követő 4-7. naptári évben 300 Ft/kilowatt,  - gyártási évet követő 8-11. naptári évben 230 Ft/kilowatt,  - gyártási évet követő 12-15. naptári évben 185 Ft/kilowatt,  Gyártási évet követő 16. naptári évben és az azt követő naptári években 140 Ft/kliowatt.  A légrugós vagy azzal egyenértékű rugózási rendszerű autóbusz, lakókocsi, lakópótkocsi, tehergépjármű, nyerges vontató esetén az adóalap minden megkezdett 100 kilogrammja után 850 Ft, a nem légrugós fentiekben felsorolt gépjárművek esetén 1380 Ft a fizetendő adó. (Gjt. 7. §)  Adómentesség: mentes az adó alól  - költségvetési szerv,  - egyesület, alapítvány a tulajdonában lévő gépjármű után, feltéve, ha a tárgyévet megelőző évben társasági adófizetési kötelezettsége nem keletkezett,  - az autóbusz, ha az adóalany a tárgyévet megelőző évben elért számviteli törvény szerinti nettó árbevételének legalább 75%-a helyi és helyközi menetrendszerű közúti tömegközlekedés folytatásából származott. A feltétel teljesüléséről az adóalanynak nyilatkoznia kell,  - egyházi jogi személy tulajdonában lévő gépjármű,  - létesítményi tűzoltóságot fenntartó gazdasági szervezetek azon tűzoltó szerkocsinak minősülő gépjárművei, melyek riasztás esetén részt vesznek a tűz elleni védekezésben, illetve a műszaki mentésben,  - a súlyos mozgáskorlátozott személy, a súlyos mozgáskorlátozott kiskorú, a cselekvőképességet korlátozó (kizáró) gondnokság alatt álló súlyos mozgáskorlátozott nagykorú személyt rendszeresen szállító, vele közös háztartásban élő szülő – ideértve a nevelő-, mostoha-, vagy örökbefogadó szülőt is- (a továbbiakban együtt: mentességre jogosult adóalany) egy darab, 100 kW teljesítményt el nem érő, nem személytaxiként üzemelő személygépkocsija után legfeljebb 13 000 forint erejéig. Ha a mentességre jogosult adóalany adóalanyisága és adókötelezettsége az adóévben több személygépkocsi után is fenn áll, akkor a mentesség kizárólag egy, a legkisebb teljesítményű személygépkocsi után jár,  - a környezetkímélő gépkocsi,  - az a gépjármű, amelynek adómentességét nemzetközi egyezmény vagy viszonosság biztosítja. A viszonosság tekintetében az adópolitikáért felelős miniszter állásfoglalása az irányadó,  - az Észak-atlanti Szerződés Szervezete, az Észak-atlanti Szerződés alapján felállított nemzetközi katonai parancsnokságok, továbbá az Észak-atlanti Szerződés tagállamainak és a Békepartnerség más részt vevő államainak Magyarországon tartózkodó fegyveres erői, és e fegyveres erők és parancsnokságok személyi állományába tartozó vagy alkalmazásában álló nem magyar állampolgárságú, katonai szolgálatban lévő és polgári állományú személyek tulajdonában lévő gépjármű. Adókedvezmény:  - 20%-os kedvezmény illeti meg azon autóbuszt, tehergépjárművet – a nyerges vontató kivételével, amely után 30%-os kedvezmény jár -, amely a KöHÉM rendelet szerinti „5”, „6”, „7”, vagy „8” környezetvédelmi osztály-jelzéssel ellátott,  - 30%-os kedvezmény illeti meg azon autóbuszt, tehergépjárművet – a nyerges vontató kivételével, amely után 50%-os kedvezmény jár -, amely a KöHÉM rendelet szerint „9”, „10”, „11”, „12” környezetvédelmi osztály-jelzéssel ellátott,  Valamint a törvényben meghatározott egyéb esetekben. (Gjt. 8. §)  Bevallás benyújtás határideje, módja:  Helyi adóhatóságnál érvényesíthető adómentesség (pl. mozgáskorlátozott kedvezmény, gépjármű eltulajdonítása) ügyében, változást követő 15 napon belül. (Art. 32. § (2) bekezdés)  Gépjármű tulajdonjogában, műszaki adataiban fennálló változás bejelentése (mely bevallásnak minősül) Okmányirodánál történik, változást követő 15 napon belül.  Bevallási nyomtatványok: : a kitölthető nyomtatványok elérhetők a [www.gyal.hu](http://www.gyal.hu) honlapon, a letölthető dokumentumok gyors linken.  Ügyintézési határidő: Art. által szabályozott, 30 nap.  Jogorvoslat lehetősége: adózó az ügy érdemében hozott elsőfokú határozat ellen fellebbezhet. A fellebbezést a határozat közlésétől számított 15 napon belül lehet előterjeszteni. (Art. 136. és 137. §)  Jogkövetkezmények: határidőn túli adó megfizetés esetén késedelmi pótlék megfizetése (Art. 165. § (1)-(2) bekezdések), késedelmes bevallás, vagy bevallás, elmulasztása esetén mulasztási bírság megállapítása (Art. 172. §) | Börcsök Gyuláné  06-29/540-941 | 2360 Gyál  Kőrösi út  112-114. fsz. 8.  Ügyfélfogadás:  Hétfő:  12,30-15,30  Szerda:  12,30-17,45  Péntek:  8,00-12,00 | A gépjárműadóról szóló 1991. évi LXXXII. törvény (Gjt.),  a közúti közlekedési nyilvántartásról szóló 1999. évi LXXXIV. törvény (Kknyt.),  a közúti járművek forgalomba helyezésének és forgalomban tartásának műszaki feltételeiről szóló 6/1990. (IV.12.) KöHÉM rendelet,  az adózás rendjéről szóló 2003. évi XCII. törvény (Art.),  a súlyos mozgáskorlátozott személyek közlekedési kedvezményeiről szóló 102/2011. (VI.29.) Korm. Rendelet. | |
|  | |  |  |  |  | |